Page:Poems of William Dunbar (1834) Vol 1.djvu/212

120

Than cam in the Makkar;

On all the flure thair was nane frakkar,

And thair he daunsit the Dirrye dantoun;

He hoppet lyk a pillie wantoun,

For luiff of Musgraiffe, men tellis me;

He trippet, quhill he tint his pantoun:

A mirrear Dance mycht na man see.

Than cam in Maistriss ;

Scho mycht haiff lernit all the laiffe;

Quhen I saw hir sa trimlye dance,

Hir guid convoy and countenance,

Than, for hir saik, I wissit to be

The grytast erle, or duik, in France:

A mirrear Dance mycht na man see.

Than cam in Dame ;

God waitt giff that scho loukit sour!

Scho maid sic morgeounis with hir hippis,

For lauchter nane mycht hald thair lippis;

Quhen scho was danceand bisselye,

Ane blasl of wind soun fra hir slippis:

A mirrear Dance mycht na man see.

Quhen thair was come in fyve or sax,

The Quenis begowthe to rax;

And of his band he maid a bred,

And to the danceing soun he him med;

Quhow mastive lyk about yeid he!

He stinckit lyk a tyk, sum said:

A mirrear Dance mycht na man see.